**Greit å vite:**

| **Når jeg leser …** | **da betyr det …** |
| --- | --- |
| absurd | som strider med fornuften, menings-løs |
| argumentere, å | å legge fram et eller flere argument i en diskusjon for å styrke eller svekke en påstand |
| derimot | i motsetning til |
| enslig | som er alene |
| gardin-trapp, en | en høy trapp som kan legges sammen og flyttes på |
| heftig | kraftig, intens |
| høylytt | som tydelig høres |
| kaotisk | rotete |
| konvertere, å | her: å gå over til en annen religion |
| misoppfatte, å | å oppfatte noe feil, misforstå |
| mylder, et | en stor mengde |
| oppfordre, å | å sterkt råde noen til å gjøre en bestemt handling |
| sensurere, å | her: å fjerne eller forby ytringer eller informasjon |
| sosiale medier | digitale kanaler for kommunikasjon og deling av innhold |
| unntak, et | et avvik fra det vanlige |
| ytrings-frihet, en | friheten til å ytre dine meninger |

# 699 – Frihet til å snakke – eller sirkus for sosiale medier?

# Klar Tale nr. 32 / 2025

Du har rett til å dele din mening i sosiale medier. Du har også lov til å være uenig med de som styrer landet. Ytrings-friheten er en menneske-rettighet. Den gir deg rett til å mene det du vil uten å bli straffet for det. Ytrings-frihet gir deg også rett til å søke og få informasjon.

Ytrings-friheten er en viktig del av demokratiet vårt. Men du kan ikke si og mene absolutt alt du vil.

Det er blant annet forbudt med diskriminerende eller hatefulle ytringer. Du kan heller ikke dele private opplysninger om andre. Krenkende bilder eller filmer er også forbudt. Det er også ulovlig å delta eller be andre om å delta i ulovlige handlinger.

Ytrings-friheten er under press i mange land. Dette gjelder både for journalister, akademikere og folk flest. Trusler, vold og sensur er noen av utfordringene som truer ytrings-friheten.

**Spørsmål:**

1. I hvilken park i London ligger Speakers’ Corner?

**Svar:**

2. I hvilke land er friheten til å snakke fritt størst?

**Svar:**

3. Hvorfor er 34 år gamle Jamie på Speakers’ Corner?

**Svar:**

4. Hva er mannen bak YouTube-kanalen Apostate Prophet kjent for?

**Svar:**

5. Hvorfor er det forbudt å støtte gruppa Palestine Action i Storbritannia?

**Svar:**

6. Gir ytrings-friheten deg rett til å si og mene absolutt hva du vil?

**Svar:**

7. Hvilke utfordringer truer ytrings-friheten i noen land?

**Svar:**

8. Hva har skjedd med retten til å ytre seg i Storbritannia fra 2019 til 2024?

**Svar:**

**Oppgave: Sett ordene på rett sted i teksten**

kontrollerer

kritisere

nordmenn

sensur

Norge

redd

straffet

journalister

politikk

uten

Retten til å mene det du vil

Ingen skal være \_ \_ \_ \_ for å bli straffet for meningene sine. Likevel finnes det land \_ \_ \_ \_ ytrings-frihet.

I land uten ytrings-frihet, \_ \_ \_ \_ \_ \_ \_ \_ \_ \_ \_ \_ staten hva folk får lese, høre og se på. Staten kan kontrollere både bøker, aviser, filmer og musikk. Dette kalles \_ \_ \_ \_ \_ \_.

Noen steder blir mennesker \_ \_ \_ \_ \_ \_ \_ \_, forfulgt eller drept for å si meningen sin. Noen steder kan det være straffbart å \_ \_ \_ \_ \_ \_ \_ \_ \_ myndighetene. I 2020 ble 50 \_ \_ \_ \_ \_ \_ \_ \_ \_ \_ \_ \_ drept mens de var på jobb.

I \_ \_ \_ \_ \_ har vi en fri presse. Ytrings-friheten står sterkt. Mange sier hva de mener. Situasjonen her er mye bedre enn i mange andre land. Samtidig er det mange som ikke sier hva de mener om \_ \_ \_ \_ \_ \_ \_ \_ og samfunnet. Kun ti prosent av \_ \_ \_ \_ \_ \_ \_ \_ gjør dette jevnlig, ifølge forskning. Noen kan være redde for å få ubehagelige meldinger eller kommentarer på meningene sine.

*Kilder: Lille norske leksikon, NDLA, Regjeringen*

Du finner artikkelen du trenger til denne oppgaven i papirutgaven av Klar Tale. Du finner den i e-avisen her: <https://utgave.klartale.no/>

Du finner også artikkelen på klartale.no.

**Om bindestreker:**

I Ukens oppgave bruker vi ofte pedagogiske binde-streker for å dele lange, eller litt vanskelige, ord. Mange ord i språket vårt er satt sammen av to ord. Hensikten er at det skal bli lettere for alle å lese dem. Men ord som er satt sammen av to ord, skal som regel ikke deles i norsk rettskriving. Du kan selvsagt ta strekene bort, eller legge til.